Toetssentrum-lede 6 mnde later wéér vas oor ‘bedrog’ | Netwerk24
Deur Marietie Louw-Carstens 16 Oktober 2019 15:39
Die Valke het Rapetsoa Lebogang (24), ’n klerk, Peter Schutte, ’n voertuigtoetsbeampte, en Makwena Silas Mashala (28), ook ’n voertuigtoetsbeampte, reeds op 9 April vanjaar weens die beweerde uitreiking van vals padwaardigheidsertifikate in hegtenis geneem.
Kapt. Matimba Maluleke, woordvoerder van die Valke in Limpopo, sê nadat die drie op borgtog van R1 000 elk vrygelaat is, is vasgestel dat hulle glo steeds met die beweerde uitreiking van die vals padwaardigheidsertifikate besig is. Hoe hulle na bewering vir die beweerde misdade vergoed is of hoeveel voertuie na bewering betrokke was, is nie bekend nie.
Hierdie keer is ’n verkeersbeampte, Khumalo Zwelihle (37), saam met die drie in hegtenis geneem. Hulle het Dinsdag vlugtig in die plaaslike landdroshof op aanklagte van bedrog verskyn.
Al vier is in aanhouding tot hul volgende verskyning Vrydag in die landdroshof.
Meer oor: Valke | Lephalale | Bedrog
Mbalula wil dienslewering by toetssentrums verbeter